b'\n_START_ARTICLE_\nBaobab\n_START_PARAGRAPH_\nBaobab (Adansonia) er en sl\xc3\xa6gt af tropiske tr\xc3\xa6er inden for Katost-familien og er blandt verdens \xc3\xa6ldste tr\xc3\xa6sl\xc3\xa6gter, der fortsat eksisterer. Tr\xc3\xa6et er kendetegnet ved, at det efter ca. 1.000 \xc3\xa5rs levetid begynder at udhule sig selv. Verdens st\xc3\xb8rste baobab-tr\xc3\xa6 findes i Sydafrika.  _NEWLINE_Baobabtr\xc3\xa6et er et af verdens st\xc3\xb8rste tr\xc3\xa6er, n\xc3\xa5r det kommer til omkreds. Af de ni forskellige Adansonia-arter er de seks hjemmeh\xc3\xb8rende (endemiske) p\xc3\xa5 Madagascar, to i Afrika og en i Australien.'